《冷廨面挹重湖结楼以收逸放之景扁以清斯诸友》
宋代·洪咨夔

宁饮三斗水，不揖褦襶子。
宁食三斗葱，不踏龙断市。
伯夷圣之清，饿死不受滓。
死犹清可为，况乃未必死。
几人浊恶海，鸡鸣为利起。
魏其武安门，洒削胃脯氏。
揶揄首阳山，自伐我计是。
使清能死人，浊者亦死耳。
官居寂寞滨，不堕闤闠裹。
嚚尘一关隔，宛在水中沚。
楼居得未有，鉴影时自喜。
天空塔戴角，湖斂沙脱觜。
乌桕重量有阴，芙蕖淡秋蕊。
鹭点横烟稠，雁掠断云驶。
山缺女墙转，林斜僧屋倚。
江流在何许，危墙出半指。
长堤苔痕平，尽日无步屣。
有人为我来，寒冰照人只。
鸥盟以要之，相对弄清泚。
明月不满掬，一漱霜入齿。
}葹菉薋盈室，为君种兰宦。
户服艾盈腰，为君揽荃芷。
吾非好独清，浊亦君所耻。
千丈一寸浑，清恐不如此。
出门歌濯缨，声节中宫徽。
西风骑两鹄，碧落绝万里。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。